Source: http://vempele.com/2009/08/tarjoukset/2-videokamerat/aiptek-ahd-h5-extreme-full-hd-digivideokamera
Timestamp: 2017-11-18 08:23:20+00:00

Document:
Aiptek AHD H5 Extreme Full HD digivideokamera | Vempele.com
– 31.08.2009Tallennettu: Videokamerat
Muistatko kun vanhemmat aikanaan istuttivat perheen lapset olohuoneeseen ja kaapista kaivettiin kummallinen huriseva kelanauhuri josta ei tullutkaan ääntä vaan valkoiselle kankaalle heijastui rakeista kuvaa missä tutut ihmiset seikkailivat välillä kuin hidastetussa ja välillä kuin nopeutetussa elokuvassa. Nuo elokuvat olivat kuin 20 -luvun mykkäelokuvat, paitsi että näissä filmeissä oli hailakoita värejä, näyttelijät olivat tuttuja eikä filmissä tuntunut olevan lainkaan juonta. Kyllä … ne olivat kaitafilmejä.
Mitä pitäisi tehdä tänä päivänä mikäli haluaisi ikuistaa arkista elämää haluamatta pelätä sitä, että kymmenen vuoden kuluttua videoille nauretaan vanhanaikaisina, huonolaatuisina ja epätarkkoina? No, osta digitaalinen videokamera ja vielä Full HD resoluutiota tallentava. Näin sinulla on parhaat mahdollisuudet, että elokuvasi säilyvät edes jotenkin suojassa ajan nakertavalta hampaalta.
Mutta… Full HD videokamerat ovat vielä naurettavan kalliita, eikö? Heheh – ei suinkaan. Verkkokauppa.com on saanut valikoimaansa Aiptekin Full HD tallennusta tukevan digivideokameran, missä on viiskertainen optinen zoom. Tuo 5x zoom riittää vallan mainiosti kotitarpeisiin. Itse video tallentuu varsin mukavalla 30 kuvaa sekunnissa (fps) tahdilla, joten ei ole suurta vaaraa, että elokuvien liikkeet nykivät suuntaan taikka toiseen.
Hintalappuun verkkokauppa.com on arponut kuluttajankin mieltä ylentävän 189.90 euroa. Eli reilusti alle 200 euron.
Elokvat tallentuvat sujuvasti SD/SDHC tai MMC muistikorteille. Sisäänrakennettua tallennuskapasiteettia ei tässä kamerassa taida olla. Lisäominaisuuksista maininnan ansaitsevat LED valo ja kasvojen tunnistus, minkä avulla tarkennus pysyy aina kuvattavassa kohteessa.
Avainsanat: 30fps, Aiptek, fullhd, mmc, sd, sdhc
Pingback: Vempele.com » Transcend 8GB SDHC-muistikortti
Kelpo Nepali
Ja nyt hintaa on arvottu ylöspäin eli 217.90 €
Hyvä spottaus Kelpo Nepali. Taisivat itsekin huomata, että tuolla hinnalla oli kysyntää hieman liikaa. Jännää tässä on se, että kyse ei ollut tarjoushinnasta, vaan ihan listahinnasta. Hinta nousi nyt yli 10% eikä tuo ole enää yhtään niin houkutteleva hinta, vaikka kilpaileviin tuotteisiin nähden vielä edullinen onkin. Aiptek ei kuitenkaan brandinä ole vaikka Canonin tai JVC:n veroinen.
Näyttää siltä, että hinta on palannut tuohon 189.90 – ainakin jos on uskominen verkkokauppa.com:in mainoslehteä.
Ah – tässäpä on hinta taas pudonnut. Nyt hinta: 176.90 €. Mahtaakohan tämä oikeasti olla toimiva videokamerana?
Ostin kyseisen kameran viikko sitten. Ainakin sisällä kuuvatessa, kun valoa on tarjolla vähän, kestää tarkentaminen mielestäni liian kauan. Lisäksi minimipolttovälikin on sisäkuvauksiin mielestäni liian pitkä. Käytännössä aikuisen ihmisen mahduttamiseksi ruutuun sinun tulee olla kamerasi kanssa varmaan noin 10 metrin päässä kohteesta. Yhtään videota en ole vielä siirtänyt tietokoneelle, joten kuvanlaaudusta en osaa sanoa vielä mitään. Mutta kamerasta videoita katsoessa on selvinnyt, että mikrofoni ei ole häävi. Tietyn taajuiset äänet toistuvat suhteettoman voimakkaina tuloksena luonnottolta kuullostava äänimaailma.
Lisäksi zoom- ja navigaationappula ovat todella rimpuloita ja niiden kestoiän voi arvioida olevan lyhyt.
Olipa hyvä kommentti Mikolta. Itse en ole vielä videokameraa ostanut – lähinnä syynä on ollut se, että en ole varma olenko videokuvaustyyppiä. Tarkoitukseni on, että kuvaisin lähinnä lomamatkoilla jne, mutta todellisuudessa tulisi varmaan paljon kuvaa kotioloista.
Kommentti kyllä vahvisti epäilystäni, että Aiptek ei välttämättä ole laadukkain valmistaja. Halpojen videokameroiden mikrofoneista olen kuullut aikaisemminkin vähemmän mairittelevia kommentteja. Houkutus kyllä on suuri harkita jotain Canonin tai JVC:n mallia. Niitäkin saisi alle 300 euron. Ei tosin Full HD resoluutiolla.
Pistä Mikko ihmeessä vielä kommenttia kun olet siirtänyt videoita tietokoneelle ja päässyt tarkastelemaan kuvan laatua hieman tarkemmin. Ainakin minua kiinnostaisi kuulla lisää.
Tänään laitoin sitten videoita koneelle. Oma kone ei jaksanut videoita pyörittää, mutta työkoneella sain näkymään. Kuvanlaatu oli kyllä aika iso pettymys. Kaikki videot oli kuvattu sisällä, joten valon määrä on ollut mitä se nyt sisällä on. Paljon vähäisempi kuin ulkona. Varsinkin illalla kuvatuissa videoissa kohina on todella häiritsevää. Uskonkin että Full HD eli suuri pikselimäärä (pikselitiheyden) on osasyy valtavaan kohinaan. Juuri nyt ei ole vertailukohtaa muilla kameroilla kuvatuista videoista, mutta uskon paljon vähäisemmälläkin pikselimäärällä päästävän parempaan kuvanlaatuun.
Lisäksi kameran tarkennus arpoo pimeässä, eikä sisällä päiväsaikaankaan kerkeä oikein pienen lapsen liikkeisiin mukaan.
Tällä hetkellä fiilis on se, että nyt kun laitetta on päässyt testaamaan kotioloissa, en enää olisi valmis laitetta ostamaan. Itsellä lähtökohtana oli se, että en ole tekemässä kotivideoita kummoisempaa, joten ajattelin tämän kameran minulle riittävän. Ensimmäisten videoiden jälkeen en ole lainkaan vakuuttunut, että kameran tuottama kuvanlaatu riittää. Myöskin vaimoni, joka ei niin kriittinen kuvanlaadun suhteen ole, haukkui videoiden laatua.
Eipä tässä nyt sen kummempaa, halvalla ei edelleenkään näytä saavan hyvää. Youtubesta katsoin muutaman ulkona kuvatun videon ennen kuin kamerani ostin, niissä kuvanlaatu vaikutti hyvältä. Täytyy varmaankin siirtyä kuvailen ulkosalle. Tosin tähän aikaan vuodesta sielläkin valo vähissä täällä Suomessa.
Mukava kuulla kun minkälaista tuolla saa, kun itsekkin bongasin tuon ja harkitsin ostoa. Mikit noissa halvoissa aika usein onkin aika hanurista mikä nyt ei liene yllätys. Olisi mukava saada tietää millä ohjelmilla olet kuvaa käsitellyt sitten koneella. Useimmiten nuo mukana tulevat ovat aika paskoja. Itsekkin omistan jo nyt melko vanhan kameran Panasonicin NV-GS300. Mutta tämänkin kanssa uudelleen synnyin arviolta noin vuosi sitten kun hankin Pinnacle Studio 13. Tein muutaman DVD:n ja katsoin telkkarista. Meinasi siinä pudota jakkaralta kun katseli tällä ohjelmalla tehtyä kuvaa. Aikaisemmin olin käyttänyt vain Movie Makeri ja kameran mukana tullutta ohjelmaa jolla laatu oli täyttä paskaa tähän verrattuna.

References: HD 
 HD 
 HD 
 HD 
 HD 
 HD